HPT ลุ้นครึ่งปีหลังแจ๋วกว่าครึ่งปีแรก
มีข้อมูลจากผู้บริหาร HPT แย้มแนวโน้มผลการดำเนินงานในไตรมาส 3 ปี 59 จะมีรายได้เติบโตขึ้นอย่างต่อเนื่อง ซึ่งช่วยผลักดันผลการดำเนินงานในช่วงครึ่งปีหลังของปี 2559 จะมีรายได้เติบโตดีกว่าในช่วงครึ่งปีแรก
10 ก.ย. 2559

–คุณค่าบริษัท–
 
มีข้อมูลจากผู้บริหาร บริษัท โฮม พอตเทอรี่ จำกัด (มหาชน) หรือ HPT แย้มแนวโน้มผลการดำเนินงานในไตรมาส 3 ปี 59 จะมีรายได้เติบโตขึ้นอย่างต่อเนื่อง ซึ่งช่วยผลักดันผลการดำเนินงานในช่วงครึ่งปีหลังของปี 2559 จะมีรายได้เติบโตดีกว่าในช่วงครึ่งปีแรก
อันเนื่องจากธุรกิจโรงแรมในประเทศได้รับปัจจัยบวกจากการเติบโตของอุตสาหกรรมการท่องเที่ยว และจำนวนนักท่องเที่ยวที่เพิ่มขึ้นอย่างต่อเนื่อง ขณะที่ธุรกิจอาหารก็มีการเติบโตได้ดีขึ้นตามสภาวะเศรษฐกิจ และกำลังซื้อที่เพิ่มมากขึ้น
ขณะที่ผลการดำเนินงานของปีนี้จะเติบโตตามเป้าหมายที่วางไว้ที่มีรายได้เติบโต 15-20% อันเนื่องมาจากบริษัทยังมีออเดอร์สินค้าในต่างประเทศมีการขยายตัวเพิ่มขึ้นโดยเฉพาะจากทางฝั่งทวีปออสเตรเลีย ที่มีการเติบโตของอุตสาหกรรมบริการ และการท่องเที่ยว รวมถึงบริษัทมีงานในมือ (Backlog) ประมาณ 40 ล้านบาท ซึ่งจะทยอยรับรู้รายได้ภายในปีนี้ จึงมั่นใจว่าปีนี้อัตรากำไรขั้นต้นจะไม่ต่ำกว่าระดับ 35% และอัตรากำไรสุทธิจะไม่ต่ำกว่า 9% ตามยอดขายที่เพิ่มขึ้นอย่างต่อเนื่อง
ทั้งนี้สัดส่วนรายได้ปัจจุบันของบริษัท แบ่งเป็น จากตลาดต่างประเทศ 98% โดยรายได้หลักจะมาจากประเทศ อเมริกา รองลงมา คือ ยุโรป ออสเตรเลีย และนิวซีแลนด์ ขณะเดียวกันบริษัทมีเป้าหมายเพิ่มสัดส่วนรายได้ในประเทศ และกลุ่มประเทศ AEC เพิ่มขึ้นมาอยู่ที่ 4% ภายในปี 2560 จากปัจจุบันมีสัดส่วนรายได้จากกลุ่มประเทศ AEC อยู่ที่ 3% เนื่องจากบริษัทได้มีลูกค้ารายใหม่ในกลุ่มของประเทศ AEC เพิ่มขึ้น ส่งผลให้มีศักยภาพในการจำหน่ายสินค้ามากขึ้น
นอกจากนี้บริษัทตั้งเป้ารายได้ปี 2563 จะมีรายได้เติบโตเป็นเท่าตัว ตามกำลังการผลิตที่คาดว่าจะอยู่ที่ 6 ล้านชิ้นต่อปี จากปีนี้ที่มีกำลังการผลิตประมาณ 3 ล้านชิ้นต่อปี ตามการขยายเครื่องเตาเผาและเครื่องปั้นรูป รวมถึงเครื่องจักรอื่นๆ เพิ่มขึ้นอย่างต่อเนื่อง ซึ่งจะใช้งบในการลงทุนเครื่องจักรประมาณ 7% ต่อปีของยอดขายรวม
อีกทั้ง การเดินหน้าขยายตลาดใหม่ๆ อย่างต่อเนื่อง ซึ่งบริษัทมีความสนใจที่จะเข้าไปจำหน่ายสินค้าในตลาด AEC เพิ่มมากขึ้น ประกอบด้วย ประเทศเมียนมา สปป.ลาว กัมพูชา มาเลเซีย และสิงคโปร์ โดยมองว่าความต้องการใช้สินค้าผลิตภัณฑ์เครื่องเคลือบดินเผาในลวดลายต่างๆ ที่ยังเพิ่มสูงขึ้น และได้กำไรที่ค่อนข้างสูง
ด้านผลการดำเนินงานไตรมาส 3 สิ้นสุดวันที่ 30 มิถุนายน 2559 บริษัทมีรายได้รวมขยับขึ้นมาอยู่ที่ 29.71 ล้านบาท จากงวดเดียวกันของปีก่อน 27.49 ล้านบาท เป็นผลจากรายได้จากการขายเพิ่มขึ้น ส่งผลให้บริษัทมีกำไรขยับขึ้นมาอยู่ 2.85 ล้านบาท หรือ 0.005 บาทต่อหุ้น จากงวดเดียวกันของปีก่อน 1.83 ล้านบาท หรือ 0.004 บาทต่อหุ้น
ส่วนผลการดำเนินงวดหกเดือน สิ้นสุดวันที่ 30 มิถุนายน 2559 บริษัทมีรายได้รวมขยับขึ้นมาอยู่ที่ 54.89 ล้านบาท จากงวดเดียวกันของปีก่อน 57.51 ล้านบาท ส่งผลให้บริษัทมีกำไรขยับขึ้นมาอยู่ที่ 5.12 ล้านบาท หรือ 0.010 บาทต่อหุ้น จากงวดเดียวกันของปีก่อน 4.34 ล้านบาท หรือ 0.011 บาทต่อหุ้น เป็นการตอกย้ำความสามารถของตัวบริษัทว่ายังควบคุมการทำกำไรได้อยู่
ด้วยความคืบหน้าจากข่าวสารจากผู้บริษัท ว่าผลการดำเนินงานในครึ่งหลังของปีจะสดใส พร้อมกับดูผลการดำเนินงานร่วมของครึ่งปีแรกที่ยังแข็งแกร่ง
เชื่อว่าปีนี้บริษัทจะยังรักษาการทำกำไรสุทธิได้อย่างดี!!
…
 
ผู้ถือหุ้นรายใหญ่
1.นายนิรันดร์ เชาว์กิตติโสภณ 173,960,000 หุ้น 33.45%
2.นางวรรณี เชาว์กิตติโสภณ 173,560,000 หุ้น 33.38%
3.น.ส.นิจวรรณ เชาว์กิตติโสภณ 20,080,000 หุ้น 3.86%
4.นางทองใบ รวยถาวรกิจ 20,080,000 หุ้น 3.86%
5.นางวรนุช บูรณจินดารัตน์ 12,080,000 หุ้น 2.32%
 
รายชื่อกรรมการ
1.นาย เทพกุล พูลลาภ ประธานกรรมการบริษัท
2.นาย เทพกุล พูลลาภกรรมการอิสระ
3.นาย เทพกุล พูลลาภประธานกรรมการตรวจสอบ
4.นาย นิรันดร์ เชาว์กิตติโสภณกรรมการผู้จัดการ
5.นาย นิรันดร์ เชาว์กิตติโสภณกรรมการ